એક અસરકારક શિક્ષક બનવા માટે એ ખૂબ જરૂરી છે કે તમે જે સાત કે આઠ કલાક શાળામાં હો, તે બધો જ સમય બાળકો માટે ફાળવો. એનો અર્થ એ થયો કે પાઠ આયોજન તેમજ અસાઇનમેંટ તૈયાર કરવા માટે તમે અલગથી સમય કાઢશો. શિક્ષક તરીકે સતત વિકસતા રહેવા માટે શિક્ષકોએ વ્યાવસાયિક વિકાસ માટે પણ સમય કાઢવો પડે છે. આ ઉપરાંત તમે તમારા વિદ્યાર્થીઓની બધીજ શાળાકીય પ્રવૃત્તિઓમાં જેવી કે રમત ગમત, નાટકો, કોઈ ક્લબ કે ક્લાસ ની જવાબદારી લેવી, વિવિધ કારણોસર વિદ્યાર્થીઓએ સાથે પ્રવાસ પર જવું વગેરેમાં તમારી જાતને સામેલ કરો.